 ‘புரிந்த’ வென்னும் பெயரெச்சத்து அகரம் விகாரத்தாற்றொக்கது. பெருமிதமுடையானுக்குச் சிங்கவேறு நடையான் உவமமாகலின் 'ஏறுபோல்' என்றார். இதனான், தகைசான்ற சொற்காவாவழிப்படுங் குற்றம் கூறப்பட்டது. திருக்குறள்: 60 (மங்கலமென்ப) மங்கல மென்ப மனைமாட்சி மற்றத|| னன்கல னன்மக்கட் பேறு. (10)|| பரிமேலழகர் உரை (இதன்பொருள்) மங்கலம் என்ப மனைமாட்சி = (ஒருவற்கு) நன்மையென்று சொல்லுவர் (அறிந்தோர்), மனையாளது நற்குண நற்செய்கைகளை; அதன் நன்கலம் (என்ப) நன்மக்கட் பேறு = அவைதமக்கு நல்ல அணிகலமென்று சொல்லுவர் நல்ல புதல்வரைப் பெறுதலை.